MEGTÖRTÉNT ESEMÉNYEK ALAPJÁN
2009 PATTAYA, THAIFÖLD
Mit érzel, hogy fog alakulni
a Miss International Queen mai versenye?
Nagyon izgulok, már alig várom, hogy átvehessem a koronát.
- Nagyon magabiztos vagy, igaz? - Igen.
Foglalj helyet!
Köszönöm szépen.
Máris jövök, engedjetek át!
Egy kis helyet, ha szabad!
Megtaláltam.
Elnézést!
EZ VAGYOK ÉN
1981 OSZAKA, JAPÁN
Új frizurám van
MATSUDA SEIKO
Azt mondod, másképp nézek ki
Kínos pillantást vetettél
Amikor elmentél mellettem
Mi a fenét csinálsz? Gyerünk, készülődj!
Ne idétlenkedj! Menj, öltözz át!
Hülye bátyus!
Hadd fejezze be a dalát!
Mindig habozol
Mintha fátyol mögött lennél
Friss, friss, friss!
Nyiss ajtót a nyárnak
És vigyél el valahova
Friss, friss, friss!
A nyár kitárja az ajtót
És elvisz minket magával
Kis punci!
Fura vagy!
Buzi!
Tetszenek a ruhák, és ez a dal is.
Miért nevettek ki?
ÉNEKVERSENY GYEREKEKNEK
Futás!
Következő!
Rajthoz!
Kész?
A kocsik elhúznak mellettünk
Mindketten más utcában vagyunk
Nemrég vettem egy melltartót.
- Melltartót? - Milyen színű?
- Rózsaszín. - Rózsaszín? Az aranyos.
- Kisebb lett. - Kisebb? Nem, a mellkasom nőtt meg.
- Tényleg? - Szerintem igen.
Azt mondod, szeretsz
KEDVES TAKESHI! MINDIG POZITÍV VAGY
Komolyan mondod?
KENJITŐL
TAKESHINEK
De mindenki engem figyel
Hogy tehetted ezt velem?
Friss, friss, friss!
Megjött a csajsrác!
A fura!
DÖGÖLJ MEG, PICSASRÁC
Hát nem cuki? Elfut.
Hé, Onishi!
Miért nevetnek ki?
Mi a baj velem?
Mi vagyok?
Részeg vagy, Wada.
Mi vagy? Orvos vagy.
Orvos?
Én?
Nem akkor hagytad ott a sebészetet, amikor felvett az OIM?
Ügyes vagy, ez tény, de fura alak is.
Szóval? Mi történt?
Mondd el!
Nem történt semmi.
De…
a sebészeket nem érdeklik a betegeik.
Csak műteni akarnak.
Nem törődtök a betegekkel.
Nem meggyógyítjátok őket, csak összefércelitek.
Milyen jogon mondod ezt?
Úgy tűnik, jobban élvezed, hogy beosztott plasztikai sebész vagy.
Mi életeket mentünk.
Igazad van.
Lehet, hogy nem mentek életeket.
Lehet, hogy csak megszépítek embereket.
De veletek ellentétben
engem érdekel,
mit jelent valójában
orvosnak lenni.
- Ne dobálózz! - Nincs kajacsata.
Itt az imádott húsotok! Szabdaljátok szét!
Igazad lehet.
És nagy itt a nyüzsgés.
- Mindig az. Együnk! - Mi van?
- Figyelj! - Mi az?
Kihagyhatom az iskolát holnap?
Fáj a hasam.
Holnapra elmúlik.
Bedörzsöljem?
Nem csinálhatod folyton ezt. Iskolába kell járnod.
Megyek.
Mi? Máris indulsz?
- Fogd be, idióta! Vécére megyek. - Persze.
- Egyetek! - Gyorsan megsül.
Engedjetek el!
Elég legyen!
Basszátok meg!
Dögölj meg, picsasrác!
Nézzük meg, van-e farka!
Sokkal jobban néznél ki sminkben.
- Hagyjátok abba! - Fogjátok le!
Mi a baj?
Tanárnő,
nem bírom tovább.
Kérem, segítsen!
Onishi úr!
Talán vessen egy pillantást magára!
Ne legyen ilyen nőies, viselkedjen férfiként!
Mi az, hogy nőies?
Csak önmagam vagyok.
Mi vagyok?
Meg tudja mondani valaki?
JORDAN PUB
Leállunk!
Megumi, nem mosolyogsz eleget.
- Bocsánat. - Jennifer, a mozgás!
- Oké. - És Marumi.
- Merev vagy. Engedd el magad! - Oké.
Kezdjük elölről!
Akkor…
Te meg ki vagy?
Láttam, hogy nagyon szép,
de úgy érzem, hogy nem átlagos nő.
Kíváncsi lettem.
Okos vagy.
Legtöbben nem veszik észre, hogy kolbászom van.
Én…
Idol akarok lenni. Mint Matsuda Seiko.
Bocs, de mi?
Hadd dolgozzak itt!
Énekelni és táncolni szeretnék, ahogy önök az előbb.
És…
Még sosem láttam ilyet.
Én…
Mindig ilyen csinos, fodros szoknyákat akartam viselni,
de mindig azt mondták, a fiúknak nadrág való.
A suliban puncisrácnak hívnak.
Ladyboynak.
Embernek sem éreztem magam, és annyira fájt…
Hagyjuk a drámai nagyjelenetet!
Ilyen az élet.
Azt hiszed, rossz neked? Másokat sokkal jobban megtapostak.
Nem vagy különleges. Ha nem felejted el ezt, messzire juthatsz.
De jó, legyen.
Gondoskodom rólad.
- Tényleg? - Egy hölgy sosem hazudik.
Na jó, néha talán igen.
Viszont mondok valami fontosat.
A lelked is kidolgozhatod nálam,
de nő sosem lesz belőled.
Értem.
Transznemű viszont lehetsz.
Köszönöm szépen!
Sokkal több röpdolgozatot írunk, mint a többi osztály.
Mekkora szívás!
Úgy döntöttünk, suli után a könyvtárban tanulunk.
A könyvtárban tanultok?
Segíteni fogunk egymásnak.
Persze.
Tanulj keményen! Tedd a dolgod!
Persze.
Sosem látok könyvet a kezedben.
- Tudod? - Fogd be!
Imádom a kimpirádat, anya.
Kenji nagyon kötelességtudó.
Majd meglátjátok!
Egy nap orvos vagy politikus lesz belőle.
- Menni fog. - Kizárt.
Ne mondj ilyet, ha egyszer ilyen keményen dolgozik!
Bocsáss meg, nagyi!
Nem leszek sem orvos, sem politikus.
„Transznemű” leszek.
Újabb ciciplasztika?
- A karodra is ráférne. - Fogd be! Mekkora ribanc vagy.
Te nagyobb.
Mekkora adagot szedsz?
Napi ötöt.
- Ötöt? - Tényleg?
Biztonságos ez?
- Mindennap hányok. - Még jó.
De a cicikért megéri.
Valóra vált álom.
Naná! Igazi nőnek érezheted magad.
Igen, megértem.
„Megérted”? Mintha nem téged hallanálak.
Talán nem látszik, de őrült sok injekciót kapok.
A hormon helyett én a házi grillre esküszöm.
Hormonok!
Megteszem Marumiért,
Akiért, és…
Lássuk…
Hé, újonc!
Feladatom van.
Elhoznád a gyógyszereimet?
Persze.
Nagyon cuki volt, nem?
Olyan nőies vagyok!
- Hé, bébi! - Hű, de cuki!
Jó szórakozást kívánunk Yamashita Kumiko dalához!
A bíbor nap
Megperzsel és éget
Meghívhatlak valamire?
Még a hőség is
Életre kel, amikor arra sétál a lány
Csinos kis arcával
A tekintete
Visszatükrözi a nyarat
Megbillenti elegáns napszemüvegét
A pillantása találkozik a tiéddel
És elárad benned az izgalom
Csak rá tudsz gondolni
Leolvad szíved biztosítéka
A szíved szétszakad
Ő az Egyenlítő szépsége
A szerelem izzó szubtrópusa
Ő az Egyenlítő szépsége
Vigyázz, mert jön égető ölelése
A szívem vadul dobog
- Tessék. - Köszönöm.
Dibb és dobb
Ő az Egyenlítő szépsége
A szerelem izzó szubtrópusa
Ő az Egyenlítő szépsége
Vigyázz, mert jön égető ölelése
A szívem vadul dobog
Dibb és dobb
WADA PLASZTIKAI SEBÉSZETI KLINIKA KOZMETIKAI ÉS PLASZTIKAI BEAVATKOZÁSOK
Mondom, hogy rendben van!
Elmondjam még egyszer?
Nincs értelme még egyszer megműteni a szemét.
Duzzadt fog maradni. Nem dupla lesz, hanem négyszeres.
Vagy akár hatszoros is. Ezt akarja?
Mi a baja?
Ez minden, amit mondani tud?
Azt mondom, ami a legjobb önnek.
És reklamáljon a pocsék orrplasztikáért!
Pereljen, és a pénzből kijavítom.
Nem érdekel, végeztünk.
Ez a hely szar!
Máshová megyek!
Kérem, ne! Pénzkidobás lenne…
A fenébe…
Elnézést.
WADA PLASZTIKAI KLINIKA PREMARIN – JORDAN PUB
Lenyűgözőek vagyunk.
Ez nyilvánvaló.
- Nem neked mondtam. - Mi?
A tükörképemnek mondtam.
- Mintha a tapasztalat beszélne belőled. - Igyekezz, hogy olyan légy, mint én!
- Kösz, megvagyok így is. - Jaj, te!
Elnézést!
Az orvos dühösnek tűnt.
Megijedtem, ezért otthagytam a névjegykártyánkat.
Komolyan?
Hát, kicsit ijesztő tud lenni.
Viszont nézzenek oda!
Nagyon jól áll.
Igaz?
Köszönöm szépen.
Igen, de ne felejts el valamit!
Sokkal nagyobbra is nőhetsz.
Velem pont ez volt.
A pubertás néha lassan jön, de akkor átgázol rajtad.
Mint a vonat.
Az biztos, húgi.
- Abszolút. - Mit ettél, hogy ekkora lettél?
Mi a baj, Kenji?
Nem érzed jól magad?
Csak egy kis gyomorrontás.
Most már jobban vagyok.
- Sápadt vagy. - Jól vagyok.
Pihenned kellene.
Túl sokat vettél be.
Ez nem pia, hanem tabletták. Tönkreteszed a tested.
Sajnálom.
Jobban fogok figyelni.
Jól van.
Végeztünk, mehetsz.
De van itt még valami.
Mi az?
Bemutatkozol a színpadon.
Komolyan?
Hogy tetszik az „Ai”?
Ai?
Művésznévnek.
A Kenji nem lesz jó.
Ezzel a névvel mindenki szeretni fog.
Ai.
Kenji sokszor jár haza későn, nem?
Abbahagyta az iskolát, de akkor meg mi a fenét művel?
Kérdezd meg, ha ennyire aggódsz!
Ne légy ostoba! Ez az anyák dolga.
Anya, ez a tiéd?
A földön találtam.
Nekem nincs ilyen élénk színű.
Nincs?
Te!
Nem tudok semmit.
Megígértem, igaz? Azt mondtam, nincs több megcsalás.
- Tessék? - Apa bajban van.
Köszönöm.
Harcolunk az utolsó golyóig.
De fura hely!
Magányos lábnyomok a homokban
Végre kaptam egy kis pihenőt
Megfordulok
Különös alak tűnik fel a távolban
Felém rohan a parton
Hirtelen beleborzongok
A szerelem édes előérzete
Önt el
A randevúnk
Lassított felvételként
Beleszédülök
A randevúnk
Lassított felvételként
A szememben tükröződik
A látomás rólad
Szóval, mivel foglalkozol?
Orvos vagyok.
Tényleg?
Hát akkor, doktor úr,
hogy tetszett a fellépésem?
Mire gondolsz?
Most voltam először színpadon.
Tényleg?
Szerintem…
káprázatos volt.
Teljesen természetes volt.
Mintha színpadra születtél volna.
Bocsánat, részeg vagyok.
A fodros szoknyát anya csinálta nekem.
Tényleg?
Csinosan felöltöztél az énekversenyre?
Az összes fiú kinevetett.
Undorítónak neveztek.
Azt mondták, fura vagyok.
Fura?
Mi az?
Semmi. Ez csak az én véleményem,
de a „furcsa” azt jelenti, hogy nem értik.
Ha akár csak egy ember is érti, már nem vagy furcsa.
Ez nyálas volt.
Nézzenek oda! Okos dolgokat is tudsz mondani.
És mivel így érzel, kérni szeretnék valamit.
Mi az?
- Ha nem pénzről van szó… - Dehogy.
Le kell műtened a golyóimat.
A golyóidat?
A heréidet?
Utánanéztem.
Ott termelődnek a férfihormonok.
Vagyis
a herém tesz férfiszerűbbé.
Ha eltávolíttatom őket…
Nőiesebb leszel.
Menni fog?
Maga az eljárás megoldható…
de nem ilyen egyszerű a dolog.
Létezik egy eugenetikai törvény.
Az orchiektómia elvégzése…
A golyók eltávolításáért az orvos börtönbe kerülhet.
Nem akarom, hogy elkapjanak.
Tudod, mit?
Mindig azt gondoltam, hogy az az izé a lábam közt egyszer leesik.
És akkor végre az igazi önmagam lehetek.
Ebben reménykedtem.
De sosem történt meg. Még mindig ott van.
Most majd szakállam nő…
és mélyebb lesz a hangom.
Nem bírom tovább.
Nem akarom ezt.
Nem akarok így élni.
Gyűlölöm.
Doki!
Mi az?
Tudod, mit? Szeretném a műtétet.
Adj még egy kis időt!
Doki!
Doki! Szeretném a műtétet.
Ezt nem könnyű eldönteni.
Végeztünk. Nagyon ügyes volt.
De…
ez minden?
Igen.
Kérem, hozzák helyre!
Jobb munkát kell végezniük ennél!
A műtét sikeres volt.
Megmentettük az életét.
Nem, ez nem igaz.
Hogy éljek tovább így?
Dr. Wada!
Jól van? Miért ilyen elkeseredett?
Mit jelent egyáltalán?
Mit jelent életet menteni?
Tessék?
Csak magamban beszélek. Bocsánat.
Dr. Wada!
Ai!
A műtéted.
Csináljuk meg!
Tényleg?
Tudom, hogy folytatod, amíg igent nem mondok.
De van egy feltételem.
Feltétel?
El kell mondanod a szüleidnek.
Ha a műtétről nem is beszélsz,
el kell mondanod, mit érzel.
Olyan édes!
Finom.
Meg fog ütni. Tudom.
Mi van?
Semmi. Várd ki a végét!
Izgalmas, vagy valahogy így.
Nagyon jó.
- Sziasztok! - Szia!
Hol van anya?
A lakóközösség közgyűlésére ment.
Értem.
Akkor…
Ülj át mellé!
Mi van?
- Még egyet? - Kaphatsz.
Király!
Mi az? Gyorsan, mindjárt kezdődik a futam.
Figyelj, apa!
Én…
Igen?
Lehet, hogy ez megdöbbentő lesz.
Én…
Nő akarok lenni.
Tudom, hogy fiúnak születtem,
de nőként akarom leélni az életem.
Rendben.
A te életed. Azt csinálsz vele, amit akarsz.
Ez azt jelenti…
hogy végig tudtad?
Az apád vagyok.
Azt hittem, a baseball majd férfiasságra nevel, de…
Sajnálom.
Egyetlen dolgot ígérj meg!
Mi az?
Légy biztos benne, hogy ne kelljen megbánnod!
Vigyázz az egészségedre!
És légy derék férfi!
Ez három dolog.
Egyébként pedig
most mondtam, hogy nő akarok lenni.
- Nos? - Jó, megígérem.
Megígérem.
Van még valami.
Anyádnak ne mondd el!
Összetörné a szívét.
Biztosan ezt akarod?
Igen.
Igen, de…
Sajnálom anyát.
Hogy ezt teszem a fiúval, akit megszült.
- Még meggondolhatod magad. - Nem.
Később bocsánatot kérek tőle.
Doki!
Igen?
A golyóim eltávolítását
csak veled csináltatnám meg.
Miért velem?
Azért, amit mondtál.
Azt mondtad, káprázatos voltam.
Akkor…
nagyon boldognak éreztem magam.
Mondanom kell valamit.
Nem vagy fura.
Tudtam, hogy jól választottam.
Tudod, mit?
Idol akarok lenni.
Mint Matsuda Seiko.
Idol akarok lenni, aki fényesen ragyog.
Az is leszel.
Tudom.
Nagyon meg van dagadva.
A golyók eltűntek, de a zacsi megvan.
Tudjátok, hogy néz ki?
Van egy fotóm!
Ne már, ez kínos!
Komolyan. Várjatok! Hová is tettem?
Mi folyik itt?
Ai levetette a golyóit.
Ünneplésként megnézzük.
Gyere!
Nézd már! Pont olyan, mint egy nyestkutya.
Igen!
Megvan!
Igazad volt! Pont ilyen!
Hagyjátok abba!
Milyen érzés, Ai?
Milyen érzés?
Sosem voltam boldogabb!
- Tényleg? - Hűha!
Akkor táncoljunk reggelig!
- Ai! - Ai!
Hajrá, Ai!
A szökőkút jeges vizébe mártom a lábam
Felnézek a felhőkarcolókra
A kedvenc ruhám van rajtam
Nincs ezzel semmi baj
Az arany kormányt markolva Száguldok át a városon
Bolondozom
Látni akarom, milyen a valóságban
És nem egy ócska tévé képernyőjén át
Amikor felcsendül a régi sláger
Kalapálni kezd a szívem
Dr. Wada eltávolította Ai golyóit, ugye?
Ön az orvos, aki transzneműeket kezel.
Kansai környékéről mindenki ide fog jönni!
Ne mozogjon! Nem tudom felrakni.
Hiába vagyok fáradt, utálnak vagy öregszem Nem tudom abbahagyni
Olyanok, mint a gyémánt
Bármerre nézek
Nem tudom szavakba önteni
De igazi kincsek
Jó volt a megérzésem
Pontosan ilyennek képzeltem
És most beindít
Ez az érzés bennem
Nézd, mit csináltál!
Dr. Wada!
HAGYD ABBA!
DÖGÖLJ MEG!
TAKARODJ, PERVERZ!
MI VAN A NORMÁLIS PÁCIENSEKKEL?
HALJ MEG
Mi a baj az emberekkel?
A pácienseim küszködnek,
nem úgy, mint ezek a hülyék.
Ön itt dolgozik?
Igen.
Tsuruku, Nyugat-Tenmai Rendőrőrs.
Hangoskodásról és tömegről kaptunk panaszt,
furcsa alakokról.
Elnézést kérek.
Csendben leszünk.
Nagyra értékelnénk.
Tudjuk, milyen nehéz bánni ezekkel a deviánsokkal.
Nem kell így beszélni.
Bocsánat.
Ai, nem tudok betelni veled!
- Takuya, te is tudod. - Mit?
Nem vagyok olyan, mint a többi lány.
Nem érdekel.
Nem bírom!
Összeköltözünk?
- Oké. - Igen!
- Tényleg? - Igen.
- Megígéred? - Igen.
A fenébe, én jövök. Később beszélünk.
Komolyan, ugye?
Bocsánat!
Ai.
Aki?
Bocsáss meg, hogy beleszólok,
de a srácok, akik transzneműekkel jönnek össze, visszamennek a nőkhöz.
Erre fel kell készülnöd.
Akkor most búcsúzom.
Nagyon fogsz hiányozni.
Nem külföldre költözik.
Nem, de…
- Te meg majd látogass meg minket! - Úgy lesz.
Hé, jössz?
Búcsúzz el Kenjitől!
Sok a dolgom.
Sziasztok!
Vigyázz magadra!
Takuya!
Ai!
Ő és én, ez botrány!
- Cuki! - A kedvencem.
A szerelem halálos játszmájában
Tiltott botrány
Bármennyire is szeretlek
Még hozzá tartozol
Együnk!
Csókolóztunk a medencénél
Aztán elsírtad magad
Hátulról öleltelek át
- Van még. - Tényleg?
Megállás nélkül szeretlek
Még ha tilos is
Bárcsak elengedhetnélek
Akkor nem kellene
- Ki lehet az? - Kit érdekel?
Muszáj kinyitni.
- Miért? - Jövök!
Helló?
Ki az?
Csak szórakozott valaki.
Talán zavartuk a szomszédot.
Nem. Folytassuk!
Mit?
A csókolózást!
Figyelj!
Nem is lehetnék boldogabb.
Én sem.
- Igen? - Igen.
Ai!
Ma este megtörténhet?
Igen, de…
Gyengéd leszek.
- Bízz bennem! - Ne, várj…
Hagyd abba!
- Állj! - Semmi baj.
- Korábban nem volt jó.
Minden rendben.
Nem megy be. Fáj!
Bocsáss meg!
Hát, erről ennyit.
A hangulatnak vége.
Mindegy.
Te…
Te te vagy.
Lefekszem aludni.
- Viszlát! - Viszlát!
Ne maradjon sokáig!
Rendben.
Mi történt?
Doki!
Csinálj belőlem nőt!
Nőt?
Nem, nincs köztünk semmi ilyesmi.
Igaz?
Nem lesz egyszerű.
Sokkal bonyolultabb lesz a herék eltávolításánál.
Bele kell vágni a péniszbe a vagina kialakításához.
Sőt, ez több egyszerű vágásnál.
A húgyúti rendszernek meg kell maradnia, és a vaginának bírnia kell a behatolást.
Ez már a teremtés területe.
Ráadásul…
talán fel sem ébredsz az altatásból.
Miért nem nyertem?
Tessék?
A fogantatáskor 50% az esély. Miért nem nyertem?
Ha lánynak születtem volna, nem érezném ezt.
Nem érdekel, ha nem ébredek fel.
Nő akarok lenni.
Meghalni is kész vagyok érte.
AZ EUGENETIKAI TÖRVÉNYT MEGSÉRTŐ, NEMVÁLTÓ MŰTÉTET VÉGZŐ ORVOSOK
A TRANSZOK SZÖVETSÉGESEI BŰNÖZŐK?
BŰNÖSNEK TALÁLTÁK NEMI KORREKCIÓS MŰTÉT VÉGREHAJTÁSÁBAN
Elnézést!
Mihez kezd most?
Ha megteszi, elveszíti az engedélyét. Akár még börtönbe is kerülhet.
Meg szeretném próbálni.
De nem tudom…
Nem tudom, megúszom-e.
Minden ébredőben van
Új ember lettem
Ahogy a hajó szeli a vizet
Fehér tajtékos hullámok táncolnak mögötte
Ígéretet tettem neked
És tartom a szavam
A húgycső lehetne a belső bevonat.
Ezzel önmagát síkosítaná.
A szerelem virága ott van a szívemben
Imádkozom, hogy elfogadd
A kék ég fecskékkel
A jövőm festővászna
Bármit rajzolhatok, bármilyen szín jöhet
Ketten festjük meg
Én…
megijedtem.
Miért?
Ha megcsinálom műtétet,
akár bele is halhatsz.
De aztán rájöttem…
ha ebben a férfitestben maradsz…
végül megnyomorodik a lelked.
És a műtéttel talán megmenthetlek.
Ha elég bátor leszek, és sikerül a műtét.
Ai…
A műtét.
Megcsinálom.
Doki…
Meg akarom menteni az életedet.
És a lelkedet.
Hadd műtselek meg!
Kérlek, tedd meg!
Köszönöm szépen.
Mi az, Kenji?
Ritkán hívsz fel.
Figyelj, anya!
Mi az?
Én…
Istenem!
Elfelejtettem, mit akartam mondani.
Mi?
Te buta liba!
Igen, az vagyok.
Most leteszem.
Odaég a kimpira.
Nagyon szeretem a kimpirádat.
Szeretnék újra enni belőle.
Nincs benne semmi különös.
Nem elég jó az ízlésed.
Szia!
Itt az idő.
Még mindig ezt akarod?
Egyértelműen.
Isten egyszerűen csak elkövetett egy kis hibát,
amikor ebbe a férfitestbe tett.
Most helyrehozzuk.
Amikor felébredsz,
az leszel, akinek lenned kell.
Doki…
Igen?
Szeretnék…
elmondani valamit a fiatalabb önmagamnak.
„Minden rendben lesz.
Egy nap nő leszel.”
Akkor kezdjük el!
Új
Frizurám van
Azt mondod, másképp nézek ki
Kínos pillantást
Vetettél
Amikor elmentél mellettem
Dögölj meg, picsasrác!
Nézzük meg, van-e farka!
Fogjátok le!
A ladyboy az!
- Fura! - Mekkora buzi!
Ai, ez olyan jó érzés.
Takuya…
Nőként szeretem Ait.
Mi a baj?
Örömkönnyek?
Nem.
Mi? Mi a baj?
Fájt? Ezért sírsz?
Azt hiszem, féltékeny vagyok.
Féltékeny?
Kire vagy féltékeny?
Azon tűnődtem…
hogy annyira boldognak tűntél.
Talán végig arra vágytál…
hogy egy nővel lehess.
Talán
sosem tetszettem, amíg férfitestben voltam.
Elment az eszed?
- Nagyon is tetszettél. - Tudom.
De így is…
féltékeny vagyok.
Féltékeny vagyok a nőkre.
A férfiak szeretik a testüket, anélkül, hogy bármit tennének.
Figyelj!
Szereted csinálni velem nőként, igaz?
Ne butáskodj!
Imádom.
Látod?
Én is imádom.
Nőként szeretlek.
Takuya…
Az értékei?
Pulzus 80, vérnyomás 126/73. A légzés egyenletes.
Akkor kezdjük el!
- Szikét! - Tessék.
Az eddig végzett nemváltó műtétek közül nagyon soknál
az összenövések megelőzése volt az egyik legnagyobb kihívás.
Thaiföldön speciális gyertyákat használnak hüvelytágítóként,
de az eredmények nem túl jók, és nagy teher a pácienseknek.
A szilikon lehetőségeit szeretném a nők életének megkönnyítésére használni.
A célom egy szilikontágító kifejlesztése az új vagina összenövése ellen.
Hiszem, hogy ez kulcsfontosságú lesz ezen az új területen.
Remélem, együttműködnek velem.
Anya és apa nagyon boldog.
Alig várják, hogy megismerjenek.
- Jó ötlet, hogy ott leszek? - Persze.
Nem lesz túl puccos,
és minden rokont meghívtak.
- Remekmű volt. - Az biztos.
És Takuya mindig sírós volt.
Igen? Nem úgy néz ki.
Hagyjuk már! Elegem van ebből a sztoriból.
Beszélnem kell egy barátommal.
Csak kiugrom.
Máris jövök.
- Vigyázz magadra! - Meglesz.
- Sziasztok! - Sziasztok!
Ez nagyon finom.
Köszönöm.
Nővérem!
Gyerekek, menjetek ki játszani!
- Jó. - Jó.
Gyertek, menjünk!
- Sziasztok! - Mit játsszunk?
Ai kedves…
Szépen kérünk.
Szakítanál Takuyával?
Tessék?
Jó ember vagy.
Nagyon kedvelünk.
És nagyon szép vagy.
Viszont…
nem lehet gyereked.
Takuya imádja a gyerekeket.
Ha veled marad,
elveszít valamit, ami boldoggá teszi.
Visszavonhatatlanul.
Szépen kérünk.
Mi? Ez meg hol történt?
- Régimódi vagy. - A rendőrségen?
Eltaláltad, húgi.
Nos?
Takuya az oka?
Nem lehetnek titkaim előtted.
Egy hölgy mindent tud.
Ez nem is vitás.
Megleszek.
Ezzel egyedül kell megbirkóznom.
Rendben.
Halló?
Kenji.
Hol van a nagyi?
Itt.
Kenji.
Nagymama.
A nagymama…
Folyton aggódott érted.
Tényleg?
„Remélem, jól van.”
És tudod, mi van még?
Mi?
Mindig azt mondta: „Kenji kemény gyerek.”
MATSUDA SEIKO IDOLKÖNYV
„Remélem, megtalálta a boldogságot.”
Várj!
- Mit…? - Már mondtam.
Nem, nem mondtad.
- Hirtelen miért…? - Vége.
Tokióba megyek.
Várj! Ne, várj!
Azt hittem, szeretsz.
Ami ezt illeti…
Csak egy kaland volt.
Kaland?
Szia!
Várj! Várj már!
Csak így?
Amikor egyedül vagyok
A kedvenc dalomat hallgatom
Mert Olivia
Megvigasztalja magányos szívem
A csésze jázminteám ez
Megnyugtat, álomba ringat
Azt akarom Hogy a mai nap úgy érjen véget
Ahogy én szeretném
Amikor megismertelek
Elképzelni sem tudtam
Hogy egyszer eljön ez a nap
Jobbá tenni a jó dolgokat
Nem, ez már a múlt
Eltelt az idő
Belefáradtál, és akit szerettél
A rólam alkotott képed volt
1998 TOKIÓ
Mindent megteszek. Ígérem!
Maga pasi?
Attól tartok, nem segíthetünk.
Idol szeretnék lenni.
Szívesen felvennénk, ha nő lenne.
Mindenkinél jobban szeretném.
Igen, tetszik. Tudok is egy ügynökséget önnek.
- Tényleg? - Persze.
Az erotikus iparban. Olyanokat keresnek, mint maga.
Micsoda?
Néhány ügyfelünknek nagyon sajátos ízlése van.
Tényleg? Ez szuper.
Még előkészítő fázisban van,
de ha jól alakul, olcsóbban segíthetünk a hozzád hasonlókon.
Doki, úgy tűnik, jól alakulnak a dolgaid.
És nálad? Keményen dolgozol a város meghódításán?
Persze. Napokra előre be vagyok táblázva.
Tokió nem ijeszt meg.
Ezt örömmel hallom.
Bocs, majd folytatjuk.
Jó, később hívlak.
Szia!
Napokra előre?
Ki az?
Már megint valami hülye vicc.
Anya?
Köszönöm.
És, miért jöttél?
Elválok apádtól.
Viszonya volt valakivel.
Tényleg?
Egyszerűen nem bírtam tovább.
Még ha olyantól is válik el az ember, mint ő, sok minden az eszébe jut.
Azért jöttél, hogy elmondd?
Mert a gyerekem vagy.
Tudod, hogy min megyek keresztül,
és hogy működik a női szív.
Mi?
Mindig is nő voltál, igaz?
Többé már nem kell titkolnod előlem.
Bocsánatot kérek.
Sajnálom, hogy erre szültelek meg.
Ne mondj ilyet!
Nem tettél semmi rosszat.
Egy anya mindig felelős a gyerekéért.
Nagyanyád halálakor nagyon fájt a szívem.
Kénytelen voltál férfiként megjelenni.
Elfojtottad az igazi éned.
Azt gondoltam, ezt én műveltem veled.
Túl sok volt úgy látni téged.
Ezért…
Ezért rejtőztem el.
És nem csak akkor.
Gyerekkorod óta próbálok nem tudomást venni róla.
Szóval végig tudtad.
Persze hogy tudtam. Az anyád vagyok.
Anya…
Azt hittem, gyűlölsz.
Dehogy!
Egyszer még el is mentem hozzád.
Meg akartam beszélni veled.
Szembe akartam nézni vele.
- Ki lehet az? - Kit érdekel?
Muszáj kinyitni.
Jövök!
Ki az?
- Csak szórakozott valaki. - Talán zavartuk a szomszédot.
Nem. Folytassuk!
- Mit? - A csókolózást!
Akkor nem tudtam odaadni ezt.
A kedvenced.
Sajnálom, hogy nem álltam melletted az édesanyádként.
Sajnálom.
Miről beszélsz?
Nekem kell…
bocsánatot kérnem.
Én…
Én tettem ezt a testtel, amit megszültél.
Ne kérj bocsánatot!
Akár fiú vagy,
akár lány,
a gyerekem vagy.
A drága gyerekem.
Anya…
Kérnék egy szívességet, Ai.
Mi az?
Ainak neveztél.
És nem Kenjinek.
Megigazítanád a sminkemet?
A sminkedet?
Titokban jártam a bárban, hogy megnézzem, hogy táncolsz.
Tényleg?
Nagyon csinos voltál.
Gyönyörű voltál.
Nagyon büszke voltam rád.
És irigyeltem
a csinos, csillogó sminkedet.
A régi idők elveszett emlékei
Miért tűnnek mindig olyan gyönyörűnek?
A múltbeli szeretet
Ma is
Édes emlék
Édes emlékek
A leletek a holnapi időponthoz.
Remek, köszönöm.
Biztos nem dolgozik túl sokat?
És ön?
Elnézést, zárva vagyunk…
Most már titkolni sem próbálják.
Mit?
Ha transzvesztiták arcát szabja át, még nem nagy ügy.
De hány péniszt metélt le ebben a hónapban?
- Vigyázzon a vádaskodással! - Bocsánat.
Nyelvbotlás volt.
De alapos vizsgálatot kell indítanunk az ügyben.
Életmentő orvosi beavatkozásokat végzünk.
Ezt nem maga dönti el.
Hanem a törvény.
Komolyan? Te eredetileg pasi vagy?
Talán jobb lenne eltitkolni.
Simán elmész nőnek.
Idol szeretnék lenni, és ezt előre tisztázni szeretném.
Ez tetszik. Fel vagy véve.
Napokra előre be leszel táblázva.
Köszönöm szépen!
Olyan cuki vagy!
Sziasztok!
Köszönöm, hogy eljöttetek!
Ai vagyok.
Oszakából jöttem, és mindent beleadok Tokióban!
INGYENES JÓTÉKONYSÁGI FESZTIVÁL
Nézzétek, mennyire fura!
Úgy hallottam, a mai színésznek nagy farka van.
Hozzuk ki a legtöbbet a cicinkből!
Erről nem volt szó. Ezt nem veszem fel.
Mit akarsz, mit tegyek? Az ügynökség azt mondta, nem gond.
A transzvesztiták amúgy sem szégyenlősek.
SZÉPEK ÉS GAZ FASZOK
Mi vagyok?
Dr. Wada, jöjjön gyorsan!
- Mi a baj? - Vészhelyzet! Fibrillál.
Átveszem.
- Infúziót! - Máris.
Üssük ki, kapjon adrenalint!
Hall engem?
Nincs pulzus.
- A defibrillátor? - Jön!
Kézi lélegeztetés.
Elmagyarázná ezt nekem?
Nem értem tisztán az orvosi zsargon miatt.
Mit keresett a halott transzvesztita
a műtőasztalán?
Még vizsgáljuk a halál okát.
Tényleg?
Ha tippelnem kellene,
ARDS okozta a komplikációt az anesztézia hatására.
Az ARDS oka ismeretlen, így nem lehet megelőzni.
Tehát azt állítja, hogy nem az ön hibája volt?
Csak a legészszerűbb következtetést közöltem.
Ez a legkevesebb, amit az elhunyt betegért tehetek.
Értem.
Amúgy dr. Wada…
lenne egy kérdésem.
Miért érdeklik annyira ezek az emberek?
Talán közös a hobbijuk?
Vagy esetleg…
Esetleg élvezetét leli…
a férfiasság megcsonkításában.
Bárhogy is van,
a végére járunk ennek.
ANGYALFÉSZEK
- Nem drága Sangen-chayában lakni? - Azt mondják…
- Sok hozzánk hasonló van ott. - Hozzád nem.
Hagyd abba! Miért nevettek ki?
Egyébként nagyon szép ezt a hely, Ai.
Egy barátomnak segítek be.
Sok a fellépésem, szóval…
És akkor mi van? Jól mennek a dolgaid.
Nagyon örülök, hogy eljöttem Tokióba.
Erről jut eszembe. Mutatni akartam valamit.
- Mi az? - Ezt itt.
Tessék.
Miss International Queen?
Igen. A világ legszebb transznemű nőjét keresik.
Cuki vagy, Ai. Nevezned kellene.
- Ugye? - Szeretném, de túl elfoglalt vagyok.
Hát, akkor majd én. Japánt képviselem!
Kérlek, ne!
Japánnak annyi.
Te ribanc! Hogy mered?
Már megint!
- Ebből nem lesz szállóige. - Komolyan.
- Ai, hallottál dr. Wadáról? - Mi van vele?
Valaki meghalt a klinikán.
Tényleg?
De nem az ő hibája volt, szóval biztos nem lesz baj.
Kimentek a buborékok.
- Le kell hajtanod. - Pontosan.
Ott van!
Dr. Wada!
- Dr. Wada! - Nyilatkozna?
- Elmondta a családnak? - Mit gondol a nemváltásról?
Túladagolták?
- Az ön hibája volt? - Elnézést!
Jól van?
Igen.
Hogy nyithatunk újra így?
- Tessék. - Mi az?
A műtétre várók listája.
Ebben a hónapban még több a jelentkező.
Ilyen sokan vannak?
Igen.
KÖSZÖNÖM, DR. WADA
FÉNYESEN FOGOK RAGYOGNI AI
Mindenki jól érzi magát?
Tényleg? Szuper.
Tudjátok, mit?
Így van. Végre eljutottam Nagoyába.
Köszönöm.
Minden nyáron turnézok,
de idén kicsit megcsúsztunk, és már november van, hűvös idő.
Olyan hideg van, hogy muszáj felmelegítenünk magunkat.
- Nem igaz? - Helló?
És ha így áll…
- Bocs! - De rég volt!
- De jó újra találkozni! - Örülsz nekem?
Mit csináltál az előbb? Ez csak nem Kyon Kyon volt?
Megjegyezted a szövegét?
Persze. Mindennap nézem.
Tényleg? Szóval megjegyezted?
Vedd fel a műsorodba! Szórakoztató lenne.
- Gondolod? - Igen.
Engem megnevettettél.
De ha idol akarsz lenni, nincs szükség ilyesmire.
Csak egy ötlet volt. Igen…
Mit is kérjek?
Jól van, fussunk neki újra!
Mi az?
Most is operálhatnék.
Egyszerűen csak bűnbakot akarnak csinálni belőlem.
Ezért a nyomozás helyett a könnyű megoldást keresik.
Azt állítják, a halál oka az altató túladagolása volt.
Ez igazán sajnálatos.
Elnézést, ha ezt érzi.
Figyeljen!
Rájöttem valamire.
Igen?
Az orvosok nem mentik meg a betegeiket.
Pont fordítva van.
Az orvosokat a páciensek élni akarása motiválja.
Értem.
Mondhatjuk, hogy ez viszonzás.
Szívből dolgozunk, hogy enyhítsük a szenvedést, még ha csak egy kicsit is.
A puszta gyógyítás nem elég a szenvedés enyhítésére.
Sokkal fontosabbra törekszünk.
Együtt dolgozunk a betegekkel, hogy a lehető legjobban segítsünk rajtuk.
Ez az orvosok létezésének célja!
Az orvosok, a gyógyítás…
Az emberiség hajnala óta itt vagyunk.
Mindig léteztünk, a nemzetek és a törvények felett.
Szóval nem hajlok meg maguk előtt.
Ki van zárva.
Sosem lesz belőlem idol.
Annyira vágytam rá…
Doki?
Éppen erre jártam.
Hogy vagy?
Hallottam a balesetről.
És te?
Jól vagy?
Persze. Minden egyre jobban alakul.
Az jó.
Jó döntés volt ide költözni.
Tokióban is ugyanúgy ragyogsz.
Egyáltalán nem ragyogok.
Kiégett a villanykörtém.
Nem értem el semmit, mióta Tokióban vagyok.
Egyáltalán mit keresek itt?
Figyelj!
Nekem utat mutattál.
Az orchiektómiád…
A nemváltási műtéted…
Megmutatta számomra az utat.
És mégis…
mégsem jutottál el sehova.
És…
hitt bennem.
A betegem bízott bennem,
és a halálba küldtem.
Vajon tényleg helyesen cselekedtünk?
Hát persze!
Nem hibáztunk.
Jól döntöttünk!
Meg tudod csinálni.
Ahogy én is.
Annyi minden vár még ránk!
Ragyogni fogunk!
Mennem kell.
Bocsánat az érzelgősségért.
Holnaptól újraindulnak a műtétek.
Ezért akartam találkozni veled.
Szia!
3,0-as varrat.
Tessék.
- Cooper. - Tessék.
Még nagy út van előttem.
Ha megnézem a többieket, látom,
hogy lassan, lépésről lépésre haladnak,
és innen úgy látszik, elérhetetlenül magasan vannak.
És csodálom őket, tudjátok?
Ha viszont magamra nézek,
olyan, mintha megrekedtem volna.
Mintha a kiindulásnál lennék, és nem látszana az út.
Szóval az emberek kételkedhetnek bennem, de…
HOLTAN TALÁLTÁK A „TRANSZNEMŰT”
ELRONTOTT ILLEGÁLIS NEMVÁLTÓ MŰTÉT
Gyerünk! Ideje indulni.
- Nehéz balkezesnek lenni. - Részeg vagy.
A jobb könyökömre nehezedek.
- A balkezesek nem élnek sokáig. - Véged.
- Ki haldoklik? - Ismerek egy srácot…
Pillanat!
- Halló? - Extra stressz.
Tényleg? Beugrasz?
Istenem, annyira boldog vagyok! Várni foglak.
- Mi volt ez? - Ki jön?
Uraim!
Néhány perc múlva
meglátogat minket egy idol.
- Egy mi? - Micsoda?
Bármelyik pillanatban itt lehet.
- Mi? - Erről senki sem szólt.
Nem tudok dönteni! Szexi? Cuki?
Melyik tetszik jobban?
Nem tudok dönteni
Ő az idol.
Mert tiszta szívű lány vagyok
Mert szeretlek
Helló, Tokió, Matsuura Aya vagyok!
- Aya! - Ez Ayaya!
Ma
reggel
kilenckor ébredtem.
A fürdőbe mentem mosakodni.
Ott a fogkrém,
és a fogkrém mellett
ott az arctisztító.
Fogtam a tubust,
és elkezdtem megmosni az arcom.
Gondoltam is,
milyen más ma ez a lemosó.
Az arca!
És akkor jöttem rá.
Hoppá! Mellényúltam.
És most: Igen, itt a nyaralás!
Igen, itt a nyaralás!
Erre vágyom idén nyáron
Igen, ugorjunk bele a nyárba
Szerelmes akarok lenni
Ai!
Azt hittem, idol akarsz lenni. Mi ez az egész?
Gondolkodtam rajta,
és csak azt kell csinálnom, ami jól megy.
De okos!
Ez nagyon jó volt. Szuper! Nem, ez volt a legjobb!
Ajánlhatlak a produceremnek?
- Tényleg? - Csak viccelsz.
Nem, komolyan mondom.
Nem tudok dönteni! Szexi? Cuki?
Melyik tetszik jobban?
Nem tudok dönteni Azt akarom, hogy felfigyelj rám
Mert tiszta szívű lány vagyok
Mert szeretlek
Ő a következő nagy dobás.
Igen. Sztár lesz.
És most: Igen, itt a nyaralás!
Igen, itt a nyaralás!
Erre vágyom idén nyáron
Igen, ugorjunk bele a nyárba
Szerelmes akarok lenni
Most jön!
Igen!
De jó!
- Olyan vicces vagy! - Ez szuper!
Helló! A mai vendégünk Ai Haruna.
Helló, Ai Haruna vagyok. Köszönöm, hogy itt lehetek.
Köszönjük, hogy eljöttél.
Annyira cuki vagy.
Tényleg?
Szívesen randiznék veled.
Régen férfi volt.
Ladyboy? Nem, köszönöm.
Megint kezded!
Fantasztikus.
- Nem jönnél rá. Úgy néz ki, mint egy nő. - Tényleg?
- Kedvellek, megtartalak. - Elhagyhatsz, kösz.
Megint kezded! Tudom, hogy szeretsz.
Nagyon népszerű lettél…
A NYUGAT-TENMAI RENDŐRŐRSNEK
HIVATALOS VÉLEMÉNY A WADA PLASZTIKAI KLINIKÁRÓL
A HALÁL OKÁT ÉRINTŐ HIVATALOS VÉLEMÉNYEM…
MINDENT MEGTETTEM.
HA BÍRÓSÁG ELÉ ÁLLOK, AMIÉRT NEM TUDTAM MEGMENTENI…
Megint kezded!
Jól van…
Jaj!
Dr. Wada!
Jó reggelt!
Dr. Wada?
Te jó ég! Nagyszerű voltál, Ai!
Úgy nevettek, mint a múlt héten.
Ennek örülök.
Mindenki áradozik rólad.
És nem csak a közönség. A stáb is szeret.
- Az biztos. - Ezt mind neked köszönhetem.
A ragyogó csillagunk lettél, Ai.
- Akkor a jövő héten? - Persze!
- Szia! - Szia!
- Akkor egy hét múlva. - Oké.
- Szia! - Szia!
Halló?
Halló? Kiyomiya vagyok a Wada Klinikáról.
Ezer éve nem beszéltünk.
DR. WADA KOJI ELHUNYT.
A KLINIKA BEZÁRT.
DR. WADA
A hír
mindenkit megrázott.
Biztosan a haláleset viselte meg ennyire.
Nem fogadott ügyvédet.
A saját szavaival akarta elmondani az igazságot.
A végén
vádat emeltek ellene altatási műhiba miatt.
És mégis
özönlöttek hozzá a páciensek.
Folytatta a műtéteket, bár nem tudott aludni.
Kimerült volt,
és emiatt álmatlanságban kezdett szenvedni.
Ezért altatószereket használt.
Biztos elrontotta az adagolást.
Sok lány sír utána.
Rossz fiú!
Én…
Mondtam neki valamit, amikor meglátogatott.
Azt mondtam, nem hibáztunk.
Hogy ragyogni fogunk.
Sokkal többre vagyok képes.
Bárcsak láthatta volna!
Rengeteget értél el.
Nem eleget!
Még nem…
Még félúton sem tartok.
Szerinted látni fog…
ha sikerül jobban ragyognom?
Hát persze.
Vigyázni fog rád a csillagok közül.
A szeme is kiszárad, úgy figyel majd.
- Várjatok! - Igyekezz!
A lábad járjon, ne a szád!
- Igen. - Gyorsan!
- Ideértünk. - Muszáj volt késni.
- A zászlók. - Sikerült.
- Köszi. - Köszi.
- Kezdődik. - Kezdődik.
Új frizurám van
Azt mondod, másképp nézek ki
Olyan szép!
Kínos pillantást vetettél
Amikor elmentél mellettem
Bárcsak elmondtad volna
Hogy csinosnak tartasz
Mindig habozol
Mintha fátyol mögött lennél
Ai!
Friss, friss, friss!
Nyiss ajtót a nyárnak
És vigyél el valahova
Friss, friss, friss!
A nyár kitárja az ajtót
És elvisz minket magával
WADA KOJI 1953–2007
Doki!
Látnod kellett volna.
Én vagyok a legjobb a világon.
De…
te nálam is jobb voltál.
Több mint 600 pénisztől szabadultál meg.
Ez fantasztikus.
A golyóim…
A levágott farkam…
Mindkettőben én voltam az első, igaz?
És…
erre büszke is vagyok.
Doki, most…
énekelni és…
táncolni fogok neked.
Remélem, tetszik majd.
Egy dal és egy tánc az első nőtől…
akit teremtettél.
Köszönöm, dr. Wada.
Ha nem ismerlek meg, teljesen biztos, hogy már nem is…
Köszönöm.
Viszlát, édes fájdalom
Az éjszakák, a kezemre hajtva államat
Tegnap véget ért
Biztos akarok lenni abban
Hogy a találkozásunk jelentett valamit
Ezért kinyitom a szemem a sötétben
Gyors léptek a tűzlépcsőn
A visszhangjukra vágyom
A mélyen alvó világban
Magára hagyott motor egy üres telken
Graffiti a falon
Felnézek
Ai!
Az igazi gyászra
Csak bent találhatsz gyógyírt
Kezdem megérteni a forradalmamat
Holnaptól felrázom a dolgokat
Szeretném, ha valaki megértené
A könnyeimet, az álmaimat, azonnal
Ha az álmaid elérésén dolgozol
Nem fakadhatsz sírva
Erre tanítottál meg
A félelmeimet, az álmaimat felszabadítom
Érezd a szívfájdalmamat
Mosolyok vesznek körül
De a magányos éjszakák nehezek
Meg akarom osztani
A tankönyvem margójára Felrótt szavakat
És életre kelnek
Dr. WADA ELÉRHETŐVÉ TETTE
A MEGFIZETHETŐ NEMI KORREKCIÓS KEZELÉST NAGY ODAADÁSSAL
SZÁMOS NEMI DISZFÓRIÁBAN SZENVEDŐ PÁCIENSNEK.
AZ ÉLETE SORÁN TÖBB MINT 600 MŰTÉTET VÉGZETT EL.
Az egyedüllétben is van erő
És nem akarom elveszíteni A város nyüzsgésében
Szeretném tovább keresni a forradalmamat
Elérem, hogy más legyen a holnap
Szeretném, ha valaki megértené
A könnyeimet, az álmaimat, azonnal
Így élem az életem
Senki sem szólhat bele, hogy tegyem
Veled szeretném végignézni
A félelmeim, az álmaim Magamhoz akarom ölelni őket
Kezdem megérteni a forradalmamat
Holnaptól felrázom a dolgokat
Szeretném, ha valaki megértené
A könnyeimet, az álmaimat, azonnal
Ha az álmaid elérésén dolgozol
Nem fakadhatsz sírva
Erre tanítottál meg
A félelmeimet, az álmaimat felszabadítom
A feliratot fordította: Vass András